Raġel u mara ta' 63 sena ta' nazzjonalità Taljana ttieħdu l-Isptar Mater Dei wara li kienu involuti f'inċident fi Triq il-Kunsill tal-Ewropa, il-Fgura. Kelliem għall-Pulizija spjega li inċident seħħ fl-4.30pm, ir-raġel kien qiegħed isuq mutur u kellu passiġġiera miegħu lill-mara li t-tnejn li huma residenti Ħaż-Żabbar. Jidher li r-raġel kien se jkollu impatt ma' karozza misjuqa minn raġel ta' 27 sena minn Wied il-Għajn u tilef il-kontroll. Madankollu l-pulizija għadha qiegħda tinvestiga l-każ. Tim mediku mar fuq il-post ta' l-inċident sabiex jassisti t-Taljani fejn aktar tard ir-raġel kien iċċertifikat li sofra ġrieħi ta' natura ħafifa filwaqt li l-mara ġiet iċċertifikata li sofriet ġrieħi gravi. .td_uid_3_60045a93f1910_rand.td-a-rec-img{text-align:left}.td_uid_3_60045a93f1910_rand.td-a-rec-img img{margin:0 auto 0 0}